Donemat deocʼh er Wikipedia, an holloueziadur digor ha digoust, frank a wirioù ha liesyezhek, hag a cʼhall bezañ gwellaet gant an holl
76 019 pennad emeur o sevel bremañ e rann vrezhonek an holloueziadur.
Wikipedia evit ar pellgomzerioù hezoug
Istor · Skiantoù · Douaroniezh · Arzoù · Skiantoù an Den · Yezhoù
Pennad ar miz
Galileo Galilei,
poltred gant Justus Sustermans
Galileo Galilei a oa ur matematikour, fizikour ha steredoniour, a voe pouezus e labour evit istor ar brederouriezh.
Ganet e oa Galileo Galilei e Pisa d’ar 15 a viz C’hwevrer 1564, en ur familh nobl a orin, hogen ne oa ket pinvidik. Mab e oa da Vincenzo Galilei, soner ha sonaozer eus Firenze, ha Giulia Ammannati. Un deskadurezh klasel a dapas o mab Galileo gant menec’h manati Vallombrosana, e-kichen Firenze. Deskiñ a reas seniñ er skol-se ha studiañ a reas gregach ha latin.
E 1581 e voe kaset gant e dad da studiañ medisinerezh da skol-veur Pisa. Met ur bern traoù a oa ha ne zedennent ket kaer Galileo eno, ha gwelet a reas er c’hontrol e plije dezhañ ar matematik hag ar fizik. N’echuas ket e studioù medisinerezh ha kregiñ a reas da studiañ matematik gant Ostilio Ricci, ur matematikour italian ha ne ouzer ket kalz a dra diwar e benn. E 1583 e verzas Galileo e oa keit-ha-keit lusk-dilusk momederioù hag a oa disheñvel o fouez. Deskiñ tresañ a reas ivez. E 1589 e voe anvet da gelenn matematik e skol-veur Pisa.
Galileo Galilei a selle ouzh an anadennoù fizikel en-dro dezhañ, met sevel taolioù-arnod a ouezas ober ivez. Gant e gavadennoù e lakaas en arvar ar skeudenn eus ar bed a oa betek neuze gant skiantourien Europa. Sellet a reer outañ evel unan eus diazezerien ar fizik modern.
(lenn hiroc'h...)
Keleier
Un tamm sell war red an darvoudoù
Doare an 29 a viz Du 2022 ha Keleier ar vro.
Lula
21 a viz Du : kren-douar en enez Jawa, en Indonezia ; 272 den zo lazhet hag ouzhpenn 1000 den all zo gloazet.
20 a viz Du : deroù Kib vell-droad ar bed e Qatar.
15 a viz Du : hervez ar Broadoù Unanet eo aet ar bed en tu all da 8 miliard a annezidi.
13 a viz Du : gant ur gwalldaol e kreiz kêr Istanbul, e Turkia,ez eus lazhet c'hwec'h den ha gloazet 80 den all.
9-11 a viz Du : arme Rusia, taget gant hini Ukraina, a rank kuitaat kêr Kherson e su ar vro.
1añ a viz Du : gant strolladoù eus an tu-dehoù eo aet ar maout e dilennadegoù kannaded Israel ha gant Benyamin Netanyahou e vo savet ur gouarnamant diwar emglev etrezo.
31 a viz Here : Lula (skeudenn) zo dilennet da brezidant Brazil evit an drede gwech.
20 a viz Here : Liz Truss a zilez he c'harg a gentañ ministr ar Rouantelezh-Unanet.
17 a viz Here : dilennet eo Ulf Kristersson da gentañ ministr Sveden, da-heul un emglev etre strolladoù eus an tu-dehoù.
14 a viz Here : ouzhpenn 40 den a varv e tarzhadenn ur vengleuz glaou e hanternoz Turkia.
Keleier ar Wiki
War gresk e talc’h ar Wikipedia brezhonek da vont, goustad, ha tremen 76 000 pennad zo bremañ. En 81vet renk emaomp bepred e-touez ar raktresoù Wikipedia [1], evit an niver a bennadoù, etre an telougoueg hag ar swahili. Evit gouzout hiroc'h : An Deizlevr.
E renkadur an holloueziadurioù hervez danvez ar pennadoù emaomp atav en 81vet plas [2], etre ar c'hurdeg sorani hag ar yiddish. Ne labouromp ket a-walc'h da wellaat ar pennadoù a zo bet boulc'het, hag un toullad pennadoù diazez a vank c’hoazh d’hor Wiki-ni [3], evel buhezegezh, nerzh pe vaksin ha meur a hini all c'hoazh. Taolit ur sell ouzh roll ar pennadoù a ra diouer d’ar Wiki-mañ. Gallout a ra pep hini ac’hanomp klask sevel ar pennadoù a vank dimp. Mankout a ra dimp ivez pennadoù hir (n'hon eus nemet 33 evit ar mare).
Evit kaozeal diwar-benn kement tra a denn d'ar Wikipedia brezhonek, gouzout petra zo nevez, reiñ ho soñj, kit bep an amzer d'ober un dro betek Tavarn ar wikipedourien.
Taolit ur sell ouzh ar pennadoù nevez-voulc'het gant hor c'henlabourerien ha roit dorn d’o reizhañ, d’o gwellaat, d’o astenn, d’o fonnusaat. Gallout a ra neb a gar degas kemmoù d’ar pennadoù ma vank traoù enno, pe ma'z eus mankoù enno. Ma n’oc’h ket asur eus an doare da ober, sellit ouzh Skoazell:Penaos kemmañ ur bajenn, pe c’hoazh ouzh Wikipedia:Fazioù stankañ.
E-touez ar raktresoù kar da hini Wikipedia, emañ hini ar Wikimammenn, un dastumad levrioù brezhonek, kuit a wirioù, pe c’hoazh hini ar Wikeriadur. Kit da deurel ur sell outo !
A bep seurt
A bep seurt
Porched ar gumuniezh (Amañ e kavo ar re nevez ar pep retañ da c'houzout, hag alioù ha skoazell evit kregiñ ganti)
Tavarn ar wikipedourien : demata, kafeta, marc'hata, teodata ha chopinata
An Deizlevr
Pennadoù nevez. Ar pennadoù nevez-voulc'het gant hon c'henlabourerien. N'int ket peurechu, ha gallout a rit reiñ ho skoazell da gas anezho da benn.
Roll ar porchedoù
Erbedennoù war live ar yezh
Goulenn diverkañ ur pennad pe ur rummad
Ar fazioù yezh stankañ a vez graet gant ar genlabourerien ha penaos diwall diouto.
Goulenn ur pennad
Pennadoù a ra diouer d'ar Wiki-mañ
Termenadurezh ha dibaboù pleustrek evit ar wiki
Danvez pennadoù da vezañ klokaet
Labour kumuniezhel
Fazioù zo marteze e pajennoù ar wikipedia. Amañ e vint renablet, e pajenn ar reizhadennoù da ober e-barzh yezh ar wikipedia